
Bogárszerelem, avagy az utolsó halálos tánc

Kulcsszavak: bogár; szerelem; bogárember; sáska
A Csá(b/p)os keringő, egy több szempontból is hibrid festmény. Technikailag is, de főként témájában. A női test és a sáska anatómiáját vegyítem, groteszk módon. A csápok, tüskék kavalkádjában, megjelenik a harc, a szerelem allegóriája. Mindenféle személyes negatív érzés nélkül néztem ezt a küzdelmet. Mert a kapcsolatok is ilyenek, tele vannak tüskékkel, szeretettel, ármánnyal és küzdelemmel. A munka másik fontos eleme a kísérletezés, hiszen élőlényeim a valóságban nem léteznek. Ezért minden alak, egy-egy hirtelen felindulás, megérzés szüleménye.



